Diari Oficial de la Generalitat Valenciana


Sumari del DOGV 5609, del 28-09-2007 (2007/11729)

Informació publica dels documents d'ordenació de l'alternativa tècnica del programa d'actuació integrada per al desenvolupament urbanístic del sector Cotes de les normes subsidiàries de l'Ajuntament de Murla.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5609

Data del DOGV
:   28-09-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/11941


Data del document
:   07-09-2007

Organisme emissor
:   Urbanizacion Monte Alto, SL

Tipus de document
:   Informació Pública

Descriptors 

:   * Murla
    * administració local
    * pla d'urbanisme

Informació publica dels documents d'ordenació de l'alternativa tècnica del programa d'actuació integrada per al desenvolupament urbanístic del sector Cotes de les normes subsidiàries de l'Ajuntament de Murla. [2007/11795]  
El Ple de l'Ajuntament de Murla ha aprovat la incoació d'un procediment de concurs per a l'adjudicació de la gestió indirecta del programa d'actuació integrada per al desenvolupament urbanístic del sector Cotes de la normes subsidiàries de l'Ajuntament de Murla i les bases particulars reguladores del concurs de programació que es van publicar en el Diari Oficial de la Comunitat Valenciana número 5580, el dia 20 d'agost de 2007.  
La mercantil Urbanización Monte Alt, SL, domiciliada a Quart de Poblet 46750 (València), avinguda de les Comarques del País Valencià, número 19, participarà en el procediment de licitació convocat, presentant la corresponent proposició, per la qual cosa ha de sotmetre a informació pública els documents d'ordenació de la seua alternativa tècnica del programa d'actuació integrada del sector, que conté: pla parcial, memòria de programa d'actuació integrada, document de justificació d'integració territorial, estudi del paisatge, estudi acústic i projecte d'urbanització.  
Els documents integrants de l'alternativa sotmesos a informació pública es troben protocol·litzats mitjançant una acta notarial a la notaria de Salvador Alborch de la Fuente, sítia a 03199 Orba (Alacant), carrer del Pintor Ruano, 12, 1r, i sen'ha dipositat una còpia a l'Ajuntament de Murla.  
Es fa constar, en aplicació dels articles 293 i 554 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística, que durant el termini d'un mes, comptador des de l'endemà de la publicació d'aquest anunci en el Diari Oficial de la Comunitat Valenciana i en un diari no oficial d'àmplia difusió a la localitat de Murla, totes les persones, físiques i jurídiques, encara que no tinguen la condició d'interessades, podran comparéixer en horari d'atenció al públic (de 9.00 a 14.00 hores i de 16.00 a 19.00 hores de dilluns a divendres) a la notaria de Salvador Alborch de la Fuente, com també a l'Ajuntament de Murla, en horari d'atenció al públic, o bé consultar la pàgina web kbvvegxz@xjnpvzvlnajvelgi.aot, per a obtindre informació sobre la documentació escrita, gràfica i cartogràfica que integra el projecte, pels procediments legals previstos, perquè puguen, si s'escau, presentar les al·legacions que consideren oportunes aportar en relació amb el projecte sotmés a informació pública, tant a la notaria on es troba dipositat el document, com davant de l'Ajuntament de Murla, siti a 03616 Murla, plaça Major, 29.   
Així mateix, s'assenyala que, durant el període d'exposició al públic, els dijous de 17.00 a 19.00 hores, a la notaria on es troba dipositat, podrà consultar-se el projecte amb un tècnic de l'equip redactor per a aclariment de dubtes, conceptes i altres qüestions.  
El Ple de l'Ajuntament de Murla disposarà d'un termini de dos mesos, comptadors de l'obertura de les proposicions juridicoeconòmiques, per a adjudicar el programa d'actuació integrada. Si no s'acorda l'adjudicació dins del termini màxim assenyalat, i independentment del nombre de proposicions presentades, el concurs es declararà desert, per la qual cosa el silenci administratiu s'entendrà negatiu.  
Es fa constar que s'han remés les notificacions als titulars cadastrals de drets afectats de conformitat amb el que establix l'article 134.4 de la Llei 16/2005, de 30 de desembre, d'Urbanística Valenciana, amb el contingut previst en l'article 292 del Decret 67/2006, de 12 de maig, del Consell, si bé el present anunci es publica a l'efecte que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als titulars no identificats, per a aquells el domicili fiscal dels quals és desconegut, per als titulars que no es troben en la base de dades de la relació emesa pels organismes oficials, i per a aquells que, intentada la notificació, esta no haja sigut possible, així com per a esmenar qualsevol defecte en què s'haja pogut incórrer en l'esmentada notificació.  
Murla, 7 de setembre de 2007.- L'administrador únic d'Urbanización Monte Alto, SL: Jaime Torres Sala.